Source: http://sporttim.ro/fotbal/acs-poli-incepe-editia-2017-8-a-ligii-1-in-deplasare-la-chiajna-sambata-viitoare
Timestamp: 2017-07-22 04:56:54+00:00

Document:
ACS Poli începe ediția 2017-8 a Ligii 1 în deplasare la Chiajna, sâmbăta viitoare - sporttim.ro
ACS Poli începe ediția 2017-8 a Ligii 1 în deplasare la Chiajna, sâmbăta viitoare
vineri 7 Iul 2017, de Iosif Canea	Drept elocventă dovadă a aberației care este sistemul competițional al Ligii 1 de fotbal din România, doar foarte puțin peste 4 săptămâni despart încheierea campaniei precedente și startul ediției ce bate la ușă vinerea viitoare, mai exact numai 29 de zile, ACS Poli fiind nevoită să apară în cel de-al doilea meci și a doua zi a etapei inaugurale din sezonul 2017-2018 al primei divizii, sâmbătă 15 iulie, după ce era implicată cu succes și în căderea de cortină a stagiunii trecute, în 15 iunie.
ACS Poli va debuta în ediția 2017-2018 din Liga 1 în deplasare la Chiajna, sâmbătă 15 iulie de la ora 18,30, conform celor anunțate astăzi cu ocazia tragerii la sorți a programului viitoarei campanii a primei divizii, până atunci timișorenii urmând a juca sâmbătă, mâine seară, pe terenul ocupantei locului 8 în primul eșalon maghiar, multipla campioană Debreceni VSC, în ceea ce va fi principalul meci de pregătire al verii, după mai multe partide amicale disputate între 28 iulie și 4 iulie cu formații din divizii inferioare în cantonamentul derulat din 25 iunie și până miercuri la Poiana Brașov.
Echipa prim-divizionară din Timișoara participa la meciul inaugural cu ocazia debutului în Liga 1, consemnat pe 19 iulie 2013, când câștiga acasă cu 2-0 cu Dinamo la startul stagiunii 2013/4, iar mai apoi a fost printre ultimele care să înceapă campionatul primului eșalon, închizând etapa 1 a ediției 2015-2016, 0-1 acasă cu Pandurii pe 13 iulie, în cea de-a patra zi a respectivei runde, iar ulterior pornind abia din etapa a doua a campaniei 2016-2017, 2-1 pentru Dinamo pe 30 iulie, anul trecut, la București.
Tot în respectiva zonă vor începe timișorenii și sezonul 2017/8, vinerea viitoare, în Ilfov, la Chiajna, tocmai pe terenul Concordiei, cea care îi devansa luna trecută cu două puncte în ierarhia finală a fazei play-out din campania precedentă, diferență între ultimul loc salvator și cel de baraj. Galben-verzii n-au mai jucat un meci oficial din duminica de 4 iunie, când învingeau la Pitești cu 1-0 (1-0) într-o partidă considerată în deplasare la FC Voluntari, în runda finală a grupei a II-a valorice, pe când timișorenii au mai apărut ulterior în barajul de supraviețuire din 11 și 15 iunie, tranșat cu victorii cu 2-1 acasă și apoi 3-1 la Șiria, în returul cu arădenii de la UTA Bătrâna Doamnă.
Tocmai la Chiajna a suferit ACS Poli ultima înfrângere în deplasările ediției precedente, 3-1 (1-0) pentru Concordia în partida devansată pe 10 mai, după ce în sezonul regulat se impunea în Ilfov cu 2-0 (0-0) în toamna lui 2016, în întâlnirea tur.
Bănățenii au așadar cu atât mai puțin timp la dispoziție pentru a pregăti cât mai bine startul în ediția 2017/8, după ce s-au descotorosit de grijile supraviețuirii abia în seara de joi 15 iunie, fiind totodată de notat că gruparea din Chiajna va găzdui în premieră un meci în etapa 1 de când liga de elită se dispută și pe serii valorice. Astfel, Concordia debuta în deplasare în urmă cu două stagiuni, remizând 2-2 la Astra Giurgiu, dar și în sezonul trecut, când CFR se impunea la Cluj cu 2-0 în runda inaugurală, după ce în urmă cu 3 campionate participa la ridicarea de cortină, 0-2 acasă cu Astra în întâia întâlnire a campaniei 2014/5, pe 25 iulie.
A doua deplasare a timișorenilor, după meciul acasă din etapa a II-a cu FCSB, va fi tocmai la Astra Giurgiu, la încheierea acestei luni, între cele două manșe ale dunărenilor în turul III preliminar din UEFA Europa League, din 27 iulie și 3 august, asta în cazul calificării fostei campioane din faza secundă, programată pe 13 și 20 iulie contra azerilor de la Zira. ACS Poli va avea totodată și meciuri acasă în prima jumătate a turului cu participante în cupele europene, contra bucureștenilor înaintea debutului acestora în noul parcurs internațional iar cu campioana FC Viitorul la mijloc de august, în runda a VI-a, după lansarea dobrogenilor în campania peste hotare.
Una peste alta, turul va începe așadar la mijlocul lunii iulie, după consumarea duminică la Botoșani de la ora 21 a Superligii dintre campioana FC Viitorul și FC Voluntari, câștigătoare a Cupei României, și va dura conform programului de mai jos până la încheierea lunii septembrie, cu primele 13 runde, dintre care a V-a și a XI-a intermediare, pentru timișoreni în deplasare la Botoșani respectiv Voluntari, ieșire în Ilfov în urma căreia ACS Poli va evolua tot în deplasare și în penultima etapă a turului, la Iași. Cu alte cuvinte, șapte meciuri pe alte terenuri în primele 12 apariții din noul campionat, cele de pe ”Dan Păltinișanu” fiind inaugurate în runda secundă de disputa cu FCSB.
Returul va demara după o pauză de două săptămâni și va avea datele 14, 21 și 28 octombrie, 4, 18 și 25 noiembrie, 2, 9 și 16 decembrie – când va fi programată ultima etapă din acest an calendaristic, a 22-a, celelalte patru fiind plasate în februarie 2018, pe 3, 10, 17 și 24 ale lunii. Așadar, în retur, timișorenii vor juca pe rând acasă cu Concordia, la FCSB, acasă cu Astra, la nou-promovata Juventus București, care va găzdui meciurile pe același teren cu FC Voluntari, acasă cu FC Botoșani, la FC Viitorul, acasă cu Gaz Metan, la CFR Cluj, acasă cu Dinamo, la Sepsi, acasă cu FC Voluntari și cu CSM Poli Iași respectiv la Craiova.
Pauza competițională din tur va fi dată de ”dubla” naționalei de seniori a României în Grupa E a preliminariilor CM 2018, acasă cu Armenia și în Muntenegru pe 1 și 4 septembrie, iar cea dinaintea turului de ”dubla” finală din aceeași serie, pe 5 și 8 octombrie, pe teren propriu cu Kazakhstan și în Danemarca. Prima pauză va fi încadrată în cazul bănățenilor de meciul acasă cu CFR Cluj și ieșirea la Dinamo iar o lună mai apoi de încheierea turului la Timișoara cu CS U Craiova și debutul tot pe teren propriu în retur, cu Concordia.
Fazele pe grupe valorice vor debuta la începutul lunii martie iar cluburile din play-off își vor încheia conturile în cele 10 etape pe 12-13 mai, după care play-out-ul pozițiilor 7-14 va continua tot până la început de iunie, cu încă 4 runde, pe parcurs mai fiind programată și finala Cupei României, pe 27 mai 2018, competiție al cărei tur I este plasat în luna august iar pe 25 octombrie faza 16-imilor, în care intră în cursă și cluburile din Liga 1, cu mențiunea că întrecerea Cupei Ligii a fost trasă pe dreapta, după 3 sezoane fără noimă și tot mai mari controverse financiare în ultimul dintre acestea, legate în special de aspecte financiare implicând LPF, difuzorii și sponsorul.
Finalista ultimei ediții a Cupei Ligii va disputa așadar sâmbătă un meci amical internațional în deplasare înaintea debutului în Liga 1 2017/8, programat sâmbăta viitoare, după ce până acum timișorenii au jucat câteva meciuri de verificare și în pregătirile la Poiana Brașov, în primul, câștigat cu 13-0 (6-0) miercurea trecută contra unei formații din Campionatul Județean Brașov, Inter Tărlungeni, apărând ca vârf de atac și noua achiziție Miguel Bianconi, un brazilian de 1,90 metri înălțime în vârstă de 25 de ani, marcator a două goluri în prima repriză. Lui i-a fost adăugat în avanposturi și Cristian Bud, în vârstă de 32 de ani, ultima dată la CFR Cluj, care a debutat în alb-violet marți, în ultima partidă test disputată de bănățeni în stagiul din județul Brașov, 1-1 (0-1) cu secund-divizionara CS Balotești, contra căreia Doman a egalat în minutul 75. ACS Poli mai juca în cantonament săptămâna trecută și cu divizionarele D brașovene Inter Cristian și ASF Zărnești, depășite joia respectiv sâmbăta trecută cu 10-0 (5-0) și 6-0 (1-0), Bianconi înscriind de 3 ori în prima întâlnire iar Bîrnoi de două ori în cea de-a doua.
Programul turului ediției 2017-2018 în Liga 1:
Etapa I (vineri 14 iulie – luni 17 iulie)
Vineri ora 21: CS U Craiova – CSM Poli Iaşi
Sâmbătă ora 18,30: Concordia Chiajna – ACS Poli Timişoara
Sâmbătă ora 21: Juventus Bucureşti – Dinamo
Duminică ora 18,30: Astra – Sepsi Sf. Gheorghe
Duminică ora 21: FCSB – FC Voluntari
Luni ora 18,30: FC Viitorul – Gaz Metan Mediaş
Luni ora 21: FC Botoşani – CFR Cluj
Etapa a II-a (22 iulie 2017):
Sepsi Sf. Gheorghe – Juventus Bucureşti
FC Voluntari – Astra
Etapa a III-a (29 iulie):
Concordia – CSM Poli Iaşi
Astra – ACS Poli
Juventus – FC Voluntari
FC Botoşani – ACS Sepsi
Etapa IV-a (5 august)
ACS Sepsi – Viitorul
ACS Poli – Juventus Bucureşti
Etapa a V-a (9 august)
Juventus – CS U Craiova
FC Botoşani – ACS Poli
ACS Poli Timişoara – FC Viitorul
CS U Craiova – FC Botoşani
Concordia Chiajna – Juventus
Etapa a VII-a (19 august)
Astra – CSM Poli Iaşi
Juventus Bucureşti – FCSB
Dinamo – Sepsi Sf. Gheorghe
Etapa a VIII-a (26 august)
CSM Poli Iaşi – Sepsi Sf. Gheorghe
CS U Craiova – Gaz Metan Mediaş
Astra – Juventus Bucureşti
Etapa a IX-a (9 septembrie):
Juventus Bucureşti – CSM Poli Iaşi
Etapa a X-a (16 septembrie):
ACS Poli Timişoara – Sepsi Sfântu Gheorghe
Juventus Bucureşti – FC Botoşani
Etapa a XI-a (20 septembrie):
Viitorul – Juventus Bucureşti
Gaz Metan Mediaş – Astra
Sepsi Sf. Gheorghe – CS U Craiova
Etapa a XII-a (23 septembrie):
Concordia Chiajna – Sepsi Sf. Gheorghe
Juventus Bucureşti – Gaz Metan Mediaş
Etapa a XIII-a (30 septembrie):
Viitorul – CSM Poli Iaşi
CFR Cluj – Juventus Bucureşti
ACS Poli Timişoara – CS U Craiova.
Sporttim va publica în timp util programul etapei 1 și pe coloana dreaptă din secțiunea Fotbal, a datelor tehnice și clasamentelor.
Acest articol a fost publicat în Fotbal, Liga 1 și etichetat cu Concordia Chiajna - ACS Poli, fotbal, Liga 1, Miguel Bianconi, sport. Salvează legătura permanentă.	Lasă un răspuns Anulează răspunsul	Adresa ta de email nu va fi publicată. Câmpurile obligatorii sunt marcate cu *Comentariu Nume * Email * Sit web 9 × noua = Ultimele articole din categoria Fotbal:

References: CSM 
 CSM 
 CSM 
 CSM 

CSM 
 CSM 
 CSM